Komisijos sprendimas
2000 m. sausio 14 d.
iš dalies keičiantis Sprendimą 1999/246/EEB, patvirtinantį tam tikrus nenumatytų atvejų planus, skirtus klasikiniam kiaulių marui kontroliuoti
(tekstas svarbus EEE)
(2000/113/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1980 m. sausio 22 d. Tarybos direktyvą 80/217/EEB dėl klasikinio kiaulių maro kontrolės priemonių įdiegimo [1] su paskutiniais pakeitimais, padarytais Tarybos direktyva 93/384/EEB [2], ypač į jos 14b straipsnį,
kadangi:
(1) Komisijos sprendimas 91/42/EEB [3] nustatė kriterijus, taikytinus mutatis mutandis rengiant nenumatytų atvejų planus, skirtus klasikiniam kiaulių marui kontroliuoti;
(2) Graikija ir Liuksemburgas pateikė nacionalinius nenumatytų atvejų planus patvirtinimui;
(3) nustatyta, kad šie planai atitinka Sprendime 91/42/EEB nustatytus kriterijus ir sudaro sąlygas siekti norimo tikslo juos veiksmingai įgyvendinant;
(4) Komisija patvirtino tam tikrų valstybių narių pagal Sprendimą 1999/246/EEB [4] pateiktus nenumatytų atvejų planus;
(5) Sprendimas 1999/246/EEB turi būti iš dalies pakeistas, kad į jį būtų įtraukti Graikijos ir Liuksemburgo pateikti planai;
(6) šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 1999/246/EEB priedas keičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2000 m. sausio 14 d.